OpenLLM-France/wikimedia huggingface dataset:
# Tobaren katastrofearen teoria

Tobaren supererupzioa duela 75.000 urte inguru Sumatrako Toba aintzira supersumendi erupzioa izan zen. Lurrean inoiz izandako erupzio handienetariko bat izan zen. Tobaren katastrofearen teoriaren arabera, gertaera sei eta hamar urte artean iraun zuen negu bolkaniko eta 1.000 urteko hozte bat eragin zituen. Supersumendi honek 2.800 kilometro kubiko material jaurti zuen. Galdara erraldoia sortu zuen, eta denborarekin gainean 80 kilometroko aintzira azaldu zen, munduko sumendi aintzirarik handiena.
1993an Ann Gibbons zientzia-kazetariak giza eboluzioan duela 70.000 urte inguru botila-lepo bat izan zela aldarrikatu zuen, eta, haren esanetan, erupzioak eragin zuen. Michael R. Rampino geologoak eta Stephen Self bolkanologoak bere alde egin zuten. 1998an Stanley H. Ambrose antropologoak botila-lepoaren teoria garatu zuen. Teoria honen esanetan, duela 50.000 eta 100.000 urte artean, giza populazio osoak nabarmen egin zuen behera eta 3.000–10.000 arteko indibiduo baino ez zeuden. Zenbait ikerketa genetikok teoria eusten dute egungo gizaki guztiak duela 70.000 urte inguruko 1.000 eta 10.000 arteko bikoteen ondorengoak direla esanez.
Edonola ere, botila-lepoaren eta negu bolkaniko globalaren teoria polemikoak dira oso. Tobakoa historian gehien ikerturiko supererupzioa da.

## Erreferentziak

* ↑ «Esnatzeko dauden munstro erraldoiak» Berria 2017-01-08 CC BY-SA 4.0 lizentziapean.
* ↑ (Ingelesez) BBC. Science & Nature - Horizon - Supervolcanoes. .
* ↑ (Ingelesez) BBC. (2003-06-09). When humans faced extinction. .
* ↑ (Ingelesez) BBC. Toba super-volcano catastrophe idea 'dismissed'. .
* ↑ (Ingelesez) Choi, Charles Q.. (2013-04-29). «Toba Supervolcano Not to Blame for Humanity's Near-Extinction» Livescience.com.
* ↑ (Ingelesez) «The Geological Society : Super-eruptions» (PDF) Geo.mtu.edu.

## Kanpo estekak

* Datuak: Q1123218
* Multimedia: Toba catastrophe theory / Q1123218
# Tobarra

Tobarra Albaceteko hegoaldeko udalerri bat da, Campos de Hellín eskualdekoa. 2009ko erroldan 8.029 biztanle zituen.

## Ikus, gainera

* Albaceteko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1622986
* Multimedia: Tobarra / Q1622986
# Tobe Hooper

William Tobe Hooper (1943ko urtarrilaren 25a, Austin, Texas – 2017ko abuztuaren 26a, Los Angeles, Kalifornia) estatubatuar zinema zuzendari, gidoilari eta ekoizle bat izan zen.
Zuzendutako film nabarmenen artean The Texas Chain Saw Massacre (1974), Salem's Lot (1979), Poltergeist (1982) eta Lifeforce (1985) daude.

## Kanpo estekak

* IMDBko fitxa irakurgai (Ingelesez)
* Datuak: Q450728
* Multimedia: Tobe Hooper / Q450728
# Tobed

Tobed (aragoieraz Tobet) Zaragozako probintziako udalerria da, Aragoin, Espainia. 2008an 259 biztanle zituen 37,9 kilometro koadroko azaleran. Calatayudeko Erkidegoan dago.

## Kanpo estekak

* Datuak: Q1650660
* Multimedia: Tobed / Q1650660
# Tobar

Tobar Burgosko udalerria da, Odra-Pisuerga eskualdean dagoena.
2008ko urtarrilaren 1eko erroldaren arabera 33 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1641356
* Multimedia: Tobar / Q1641356
# Done Kipiren eliza

Done Kipiren eliza Erronkariko ibaxako Izaba udalerrian XVI. mendeko kristiau eliza bat da.

## Eraikina

XIV. mendean dokumentatutako izena da. Nabe bakarreko eliza da, garaiera handikoa, eta burualde pentagonala du, XVI. mende hasierakoa. Nerbio zuzenak dituzten izar-gangez estalita dago. Eliza honek 1427an erre zen Erdi Aroko beste eliza bat ordezkatu zuen, eta haren aztarna batzuk geratzen dira. Dorre indartsua tenpluaren oinaldean dago. Elizako piezarik nabarmenena erretaula nagusia da, egile ezezagunaren lana, nahiz eta jakin badakigun bere polikromia 1583-1587 bitartean egin zuela gaztelar margolari Simon Perez de Cisnerosek. Elizaren burualdera egokitzeko trazatua oktogonala da eta horma-hobia duen banku bat, bost kaletan banatutako bi gorputz altu eta atikoa ditu, guztia hauts-babes batez inguratua. Erretaulan balaustrea eta 1586 urteko gerlari, arrano, haur eta kartelen dekorazio errenazentista oparoa erabiltzen dira. Pasioko talde txikiek hartzen dute bankua, santu batzuk eta San Zipriano titularra lehenengo gorputzean daude; bigarren multzoan, berriz, Kristoren Haurtzaroko pasarteak irudikatzen dituzte. Eskulturaren estiloa garai hartan nagusi zen espresibismoaren barruan kokatzen da, eragin italiar eta frandriatarrekin batera. XVI. mendeko burdin sare gotiko batek ixten du presbiterioa.
Aipatzekoak dira, halaber, Done Frantses Xabierrekoa erretaula barrokoak, titularraren oihal tenebrista bat buru dela, eta Done Iosepe, errokoko estilokoa. Elizan, XVI. mendeko Gurutziltzatu baten irudia eta mende bereko bi pulpitu plateresko daude. XVII. mendeko harlanduzko lan barroko bat ere kontserbatzen da, nekazaritza-lanak, dantzak eta herri-ohiturak irudikatzen dituena, hala nola hiru behien tributua. Zilargintzako pieza garrantzitsuak dira Gaspar de Leonek 1553an egindako parrokia-gurutzea eta XVI. mendeko kaliza.

## Irudiak

* Kanpandorrea
* Atea
* Urrutira

## Erreferentziak

* Nafarroako Entziklopedia Handia | IZABA. (Noiz kontsultatua: 2022-02-01).

## Ikus gainera

* Izaba
* Erronkaribar

## Kanpo estekak

* Datuak: Q25479721
# Done Kozme eta Damen eliza (Orontze)

Done Kozme eta Damen baseliza Zaraitzu ibaxako Orontze udalerrian XIII. mendeko kristiau eliza bat da, erromaniko estiloan.

## Eraikina

XIII. mendean eraiki zen. Hiru ataleko habearte bakarra eta burualdea ditu. Estalkia kanoi zorrotzeko gangaz egina da, arku fajoien gainean. Portada arku zorrotzekoa da, txaranbeldua. Bataio-kaperan, elizpearen alde batean, hiru tailu gotiko daude, baselizetatik datozenak: San Blas, San Gregorio eta San Martin. Kapera XV. mendeko burdin sare gotikoarekin ixten da. Eskuineko horman gurutze gotiko bat dago, XIV. mendekoa.
Barrualdean, Joan Etxenagusiak 1616an zizelkatutako erretaula nagusia nabarmentzen da. Bankua, hiru kaleko bi solairu eta atikoa ditu. Bankuan Ebanjelarien erliebeak daude, sagrarioaren ondoan, garai berekoak. Lehenengo pisuan, Birjina eta Haurraren tailu bat eta Santa Katalinaren beste bat daude. Bigarren solairuan, titularren neurriak erdialdean eta Santa Barbara eta San Ramon Nonato. Teilatupean Kalbarioa dago.

## Erreferentziak

* Gran Enciclopedia de Navarra | ORONTZE. (Noiz kontsultatua: 2021-09-07).

## Ikus, gainera

* Orontze
* Zaraitzu

## Kanpo estekak

* Datuak: Q110897892
# Done Martine Toursekoako eliza

Done Martine Toursekoako eliza Aezkoako Abaurrepea udalerrian XV. menedko kristiau eliza bat da, gotiko estiloan.

## Eraikina

XIV. mendeko tenplu gotikoa da. Habearte zabala du, gurutze-ganga bakunez estalia, eta burualde poligonala, estalki gallonatua duena. Elizaren kanpoaldean, harlanduzko hormak daude, itxuraz handituta, eta teilatu modernoa du. Atea gotiko estiloko arku zorrotza da, eta lau arkibolta ditu oinarri poligonaleko zutabetxoetan bermatuta, baita orbelezko kapitelak ere, gotikoak horiek ere. Dorrea piramide-formako teilatua duen kanpai-gorputz batera murriztuta dago, eta habeartearen oinaldeko atalaren gainean dago altxatuta, Erdi Aroko tipologiaren arabera.
XVI. mendearen hasierako burdin hesi gotiko batetik sartuko gara presbiteriora, motibo gotiko berantiarrak dituen idulki batean bermatuta. Barnealdean, XVII. mendearen hasierako Kristo Gurutziltzatu erromanista bat dago.
Espazioaren buruan, erromanista estiloko eta arkitektura klasizistako erretaula nagusi bat dago, 1611. urtetik aurrera egina, XVIII. mendearen amaierako edo XIX. mendearen hasierako polikromia neoklasikoarekin. Erretaula hori Juan de la Hera eta Gaspar Ramos mihiztatuen lana da, eta bere arkitekturagatik nabarmentzen da, erliebezko eskulturagatik baino gehiago, Kristoren Pasioko eta San Martinen bizitzako hainbat eszena aurkezten ditu. Presbiterioaren alboetako horma-atalek bi erretaula neoklasiko txiki dituzte, San Joseri eta San Frantzisko Xabierkoari atxikiak, garaiko marmolak polikromian imitatzen dituztenak.
Ebanjelioaren aldean kapera txiki bat irekitzen da eta korua tenpluaren oinaldean dago. Bertan, 1500. urte inguruko Errege Katolikoen estiloko karel bat ikus dezakegu, Nafarroako eta Abaurrepeko armarriekin, hau da, ibarreko armarriarekin. Obra hau, baita burdin hesiak ere, Aezkoako Jaunak ordaindu zituen. Korupean harrizko bataiarri bat aurkituko dugu, pulpitua 1752koa da eta koruko harlandua eta fazstola barrokoak eta mende berekoak dira. Eskema berantiar gotikoko prozesio-gurutze bat ere kontserbatzen da, erliebeekin zilarrezkoa, Abaurregainetik herriaren sarreran zegoen harrizko gurutzaduraren zati bat eta herriko bi baselizen argazkiak, jada desagertuak.

## Erreferentziak

* Gran Enciclopedia de Navarra | ABAURREPEA. (Noiz kontsultatua: 2021-12-06).

## Ikus, gainera

* Abaurrepea
* Aezkoa

## Kanpo estekak

* Datuak: Q109945646
# Done Martie eliza (Urzainki)

Done Martie eliza Erronkariko ibaxako Urzainki udalerrian XII. mendeko kristiau eliza bat da.

## Eraikina

Parrokiaren gune nagusia XII. mende hasierako eraikin protogotiko bat da, zeini XVI. mendean arkupe bat eta alboetako nabe batzuk gehitu zitzaizkion, ziurrenik barrokoan. Erdiko habeartea gurutze-ganga soilez estalita dago. Ganga horiek fajoi indartsuek zedarritzen dituzte, alboetan ertzak eta kapera nagusian ganga sexpartita. Erdiko habeartearen azken atalean koru bat dago. Kanpoaldean, garai hartako Erdi Aroko elizetan ohikoa zen kanpandorrearen harrizko mole handia nabarmentzen da, baita XVI. mendeko tertzeletedun gangaz estalitako arkupe bat ere, zirkuluerdiko portada babesten duena, eskuineko oinen gainean ertz biziko hiru arkiboltarekin.
Barrualdean, XVII. eta XVIII. mendeetako hainbat erretaula kontserbatzen dira; handiena XVIII. mendeko hirugarren laurdenekoa da, eta Francisco Nicolás Pejón eskultore eta Sauseko erretaulagilearen lana da. Errokoko proiektu gisa, oinplano mistilerroa du, eta bere garapen bertikalean, idulki erraldoien artean dekorazio-plakak dituen banku bat, estatuak zutabeen ordenaren lekuan dauden gorputz bakarra, eta azkenik, teilatupea, gortinaje-baldakino itxuroso bat duena. Azken baliabide hori oso erabilia da une hartako Aragoiko erretaulagintzan, eta bereziki Pejonek. Doñe Barbararen titularra eta burua moztu zioten aita santuen eskulturak eta hainbat erliebe konpartimentu ezberdinetan daude. Tenplete zentralizatu itxurako erakusketaria ere kontserbatzen da.
XVII. mendearen lehen erdialdekoa da Done Mikelen erretaula, garaiko dekorazio-taula eta pinturekin. Barrokoaren mendeetakoa da Done Piarresena, arrokailazko bandoa du, eta XVII. mendeko gorputza, pintura tenebristekin. Tenpluko hormetan mihiseak eta beste eskultura barroko batzuk daude zintzilik, eta zilargintzako piezen artean, aipamen berezia merezi du San Zernin burguaren marka iruindarra duen erlikia-ontzi gotiko batek eta XVI. mendearen erdialdekoa den prozesio-gurutze errenazentistak.

## Erreferentziak

* Nafarroako Entziklopedia Handia | URZAINKI. (Noiz kontsultatua: 2022-02-01).

## Ikus gainera

* Urzainki
* Erronkaribar

## Kanpo estekak

* Datuak: Q25479733
# Done Martieko eliza

Done Martieko eliza Erroibarko Esnotz kontzejuan XVI. mendeko kristiau eliza bat da, gotiko estiloan. Donejakue Bidearen baitako ondare kontsideratzen da, Nafar Bideak Nafarroan egiten duen etaparen parte.

## Historia

Done Martieko eliza estilo gotiko berantiarreko eraikuntza da (XVI. mendekoa), harriz egina, gurutze latindar formako oinplanoa, burualde poligonala eta kanpandorre karratua ditu transeptuaren parean eta epistolaren aldean. Ondorengo aldaketa batzuek (XVII-XIX. mendeak) eragina izan zuten egituran eta altzarietan. Epistolaren aldeko hormatik sartzen da barrura, apaindurarik gabeko arkiboltak dituen zirkuluerdiko arku txaranbeldua duen ate batetik. Atari itxi bat babesten du ate horrek, faktura modernoko harriz egina. Estalkia izar itxurako gurutze-gangaz egina dago, eta giltzarriak ditu habeartearen bi ataletan zein gurutzaduran, transeptuan eta kapera nagusian. Oinaldean korua du, goialdean, habeartearen lehen atala hartzen duena.
Bere altzariek hiru erretaula osatzen dituzte, bat kapera nagusian eta transeptu bakoitzean; azken biak estilo neogotikokoak dira, garai bereko irudipenekin. Erretaula nagusiak, neoklasiko estilokoa, bere koroatzean Tourseko San Martinen tailu bat du, bere kapa egur polikromatuzko pobrearekin banatuz, XVII. mendekoa izan zitekeena, desagertutako aurreko erretaula batena.

## Erreferentziak

* ↑ (Ingelesez) Centre, UNESCO World Heritage. «Routes of Santiago de Compostela: Camino Francés and Routes of Northern Spain» UNESCO World Heritage Centre (Noiz kontsultatua: 2021-07-19).
* ↑ Esnotz. Nafarroako Entziklopedia Handia.

## Ikus, gainera

* Esnotz
* Martin Toursekoa

## Kanpo estekak

* Datuak: Q65969268
# Done Kozme eta Damen eliza (Izize)

Done Kozme eta Damen eliza Zaraitzu ibaxako Galoze udalerriko Izize kontzejuan Erdi Aroko kristiau eliza bat da, erromaniko estiloan.

## Eraikina

Erromaniko berantiarreko fabrika da, nabe bakarrekoa, fajoien gainean kanoi erdiko ganga zorrotza, zirkuluerdi-formako absidea eta oinaldean dorrea dituena. Erretaula nagusi erromanistak, titularrei eskainia, hiru gorputzeko sagrario interesgarria du. Albo batean, beste erretaula barroko bat dago. Elizaren geletan, San Migel eta gotzain santu bat agertzen diren margotutako bi taula daude zintzilik. Arkitektura zibilari dagokionez, etxe batzuek azken gotikoko elementuak dituzte oraindik.

## Erreferentziak

* Nafarroako Entziklopedia Handia | IZIZE. (Noiz kontsultatua: 2022-02-01).

## Ikus gainera

* Izize
* Zaraitzu

## Kanpo estekak

* Datuak: Q110917473
# Done Joanes Bataiatzailearen eliza (Venta de Baños)

Done Joanes Bataiatzailearen eliza (gaztelaniaz: iglesia de San Juan Bautista) eliza bisigotikoa da, Venta de Baños izeneko udalerrian (Palentzia, Espainia). Hau dugu bisigodoen garaiko eliza datatu bakarra eta 661. urtean eraiki zen. Eraikina sortu zeneko hilarri bat gordetzen da kapera nagusiaren gainean.
Rezesvinto erregearen sustapenean egin zen, botozko eraikuntza izan zen. Eraikinaren ondoan gaur egun iturri bat ikus dezakegu, erromatarren garaian senda-urak edo termak zirenak. Kondairak dioenez, erregea ur hauetan mirariz sendatu zela eta ondorioz, jainko pagano bati eskainitako gunea kristautu zuela eliz hau eraikiz. Uraren harremanarengatik, San Joan bataiatzaileari eskaini zitzaion eraikina.
Oinplanoa basilikaleko eraikin honek, hiru nabe eta hiru abside ditu (erdikoa da originala den bakarra). Urteekin elizak aldaketa batzuk jaso izan ditu:
* Jatorrizko oinplanoak ataria zeukan. Burualde hiruhortzarekin lerrokatuta ez zeuden hiru nabe zituen. Nabeak kolomekin banatzen ziren. Liturgiaren araberako antolakuntza espaziala zuen. burualdea soilik zegoen gangatua, gainontzekoa egurrezko sabai lau batez estaltzen zen.
* Gotikoan nabeak burualdearekin lerrokatu ziren, honela nabeetan zegoen jendeak, liturgian pasatzen zena ikus zezakeelarik.
* Azkeneko aldaketa XIX. mendean egin zen, kanpai dorrea gehitu zitzaiolarik.
Kanpoaldeko sarreran, ferra arku bisigodoa topatzen dugu. Harrietan eginiko apaindurak metalgintza lanetan ere ikus dezakegu (Recesvintoren koroa). Barrualdean erromatar garaiko kapitel bat aurkitu dezakegu, gainontzekoak bisigodoen garaian eginiko kopiak ditugu. Eliza honetan erabilitako elementu gehienak berrerabiliak dira (erromatar garaikoak).
Arkitektura guztiz simetriko eta bolumetrikoa dugu.

## Ikus, gainera

* San Fruktuoso kapera (Braga)
* Santa Comba eliza (Bande)
* Nave-ko San Pedro eliza
* Arte aurre-erromanikoa
* Arte bisigotikoa

## Kanpo-estekak

* La iglesia de San Juan de Baños
* Arte Prerrománico Español: San Juan de Baños
* Datuak: Q2067794
* Multimedia: Church of San Juan Bautista, Baños de Cerrato / Q2067794
# Done Joanesko eliza

Done Joanesko eliza Erroibarko Orondritz kontzejuan XVI. mendeko kristiau eliza bat da.

## Historia

Elizak XVI. mendekoa dirudi. Oinplanoa gurutzadura duen nabe angeluzuzena da, burualde laua osatzen duten lau ataletan zatituta. Azken atala, koruarena, laburragoa da, eta kanoi-ganga du habeartearen gainerakoaren aurrean. Ganga hori tertzeletedun gangaz estalita dago, eta floroizko giltzarriak ditu, zirkuluerdi-formako mentsula molduratuetan bermatuta. Burualdeak ganga izartua du, nerbio zuzen eta makurrekin, floroizko giltzarriekin eta mentsulekin, aurrekoen berdin-berdinak. Gurutzaduraren besoetatik kanoi erdi beheratu bat doa. Gurutzaduraren ondoko ataletan, sarrerako arku eskartzanoak dituzten kaperak irekitzen dira. Egurrezko korua oinaldean dago, eta haren ondoko atalean, epistolaren aldetik, arkupe xume bat dago; atea txaranbeldua da, arku eskartzano oso molduratukoa. Abside zuzenak XVIII. mendeko erretaula nagusi barrokoa hartzen du, XIX. mendean zaharberritu zuten arren.

## Erreferentziak

* Orondritz. Nafarroako Entziklopedia Handia.

## Ikus, gainera

* Orondritz
* San Joan Bataiatzea

## Kanpo estekak

* Datuak: Q108394242
# Done Kristobalgo eliza

Done Kristobalgo eliza Erroibarko Mezkiritz kontzejuan XVI. mendeko kristiau eliza bat da, barroko estiloan. Donejakue Bidearen baitako ondare kontsideratzen da, Nafar Bideak Nafarroan egiten duen etaparen parte.

## Historia

Eliza barrokoa da, harriz egina eta duela gutxi berreraikia. Habearte bakarra, burualde zuzena eta kanpandorrea ditu oinaldean, habeartearen lehen atalaren gainean. Sakristia burualdeari atxikita dago epistolaren aldetik, eta habeartearen alde bakoitzean kapera berdinak daude kanoi-gangaz estalita. Epistolaren aldean irekitzen den erdi-puntuko arkudun ate batetik sartzen da barrura, arkupe bat babesten duena. Kapera nagusia eta habeartea fajoidun kanoi-gangaz estalita daude, berriki egin den moduan; hala ere, oinaldeko atala, non korua dagoen, dorrearen behealdearekin bat datorrena, teilatu laua du eta gainerakoetatik arku zorrotz batekin banatzen da. Altzariak berriak dira.

## Erreferentziak

* ↑ (Ingelesez) Centre, UNESCO World Heritage. «Routes of Santiago de Compostela: Camino Francés and Routes of Northern Spain» UNESCO World Heritage Centre (Noiz kontsultatua: 2021-07-19).
* ↑ Mezkiritz. Nafarroako Entziklopedia Handia.

## Ikus, gainera

* Mezkiritz
* Kristobal

## Kanpo estekak

* Datuak: Q65969279
# Toshiya Tanaka (1997)

Toshiya Tanaka (japonieraz: 田中 稔也, 1997ko abenduaren 2a - ) Japoniako futbolaria da.
Hainbat futbol taldetan jokatu du, esaterako Kashima Antlers.

## Kanpo loturak

* (Japonieraz) J.League Data Site
* Datuak: Q24864224
# Toshiya Shigenari

Toshiya Shigenari (japonieraz: 重成 俊弥, 1990eko irailaren 11 - ) Japoniako futbolaria da.
Hainbat futbol taldetan jokatu du, esaterako FC Gifu.

## Kanpo loturak

* (Japonieraz) J.League Data Site
* Datuak: Q11644765
# Toshiyuki Abe

Toshiyuki Abe (japonieraz: 阿部 敏之, 1974ko abuztuaren 1a - ) Japoniako futbolari ohia da.
Hainbat futbol taldetan jokatu du, esaterako Kashima Antlers, Urawa Reds, Vegalta Sendai eta Albirex Niigata.

## Kanpo estekak

* (Japonieraz) J.League Data Site
* Datuak: Q2185725
# Toshiya Omi

Toshiya Omi (japonieraz: 尾身 俊哉, 1995eko urriaren 10a - ) Japoniako futbolaria da.
Hainbat futbol taldetan jokatu du, esaterako YSCC Yokohama.

## Kanpo loturak

* (Japonieraz) J.League Data Site
* Datuak: Q53765001
# Toshiya Takagi

Toshiya Takagi (japonieraz: 高木 利弥, 1992ko azaroaren 25a - ) Japoniako futbolaria da.
Hainbat futbol taldetan jokatu du, esaterako Montedio Yamagata.

## Kanpo loturak

* (Japonieraz) J.League Data Site
* Datuak: Q18233492
# Toshiyasu Takahara

Toshiyasu Takahara (japonieraz: 髙原 寿康, 1980ko urriaren 18a - ) Japoniako futbolari ohia da.
Hainbat futbol taldetan jokatu du, esaterako Júbilo Iwata, Consadole Sapporo eta FC Machida Zelvia.

## Kanpo loturak

* (Japonieraz) J.League Data Site
* Datuak: Q3304011
# Toshiya Sueyoshi

Toshiya Sueyoshi (japonieraz: 末吉 隼也, 1987ko azaroaren 18a - ) Japoniako futbolaria da.
Hainbat futbol taldetan jokatu du, esaterako Avispa Fukuoka eta Oita Trinita.

## Kanpo loturak

* (Japonieraz) J.League Data Site
* Datuak: Q3995909
# Toshiyuki Kosugi

Toshiyuki Kosugi (japonieraz: 小杉 敏之, 1968ko ekainaren 20a - ) Japoniako futbolari ohia da.
Hainbat futbol taldetan jokatu du, esaterako Nagoya Grampus Eight.

## Kanpo loturak

* (Japonieraz) J.League Data Site
* Datuak: Q247115
# Toshiyuki Nakagawa

Toshiyuki Nakagawa (japonieraz: 中川 利之, 1976ko apirilaren 6a - ) Japoniako futbolari ohia da.
Hainbat futbol taldetan jokatu du, esaterako Kashiwa Reysol.

## Kanpo loturak

* (Japonieraz) J.League Data Site
* Datuak: Q23835385
# Toshiya Tanaka

Toshiya Tanaka (japonieraz: 田中 俊也, 1984ko azaroaren 12a - ) Japoniako futbolari ohia da.
Hainbat futbol taldetan jokatu du, esaterako Sanfrecce Hiroshima eta Ehime FC.

## Kanpo loturak

* (Japonieraz) J.League Data Site
* Datuak: Q3300904
# The Lost Fingers

The Lost Fingers (Behatz galduak) Quebeceko jazz talde ezaguna da.

## Historia

Byron Mikaloff-ek, Christian Robiste eta Alex Morrisstetek sortu zuten taldea. Django Reinhardt-eko Ijito Jazzak berrikusitako abesti ezagunen berrantoletan espezializatuta daude. Taldearen izenak 1930eko hamarkadan bere trailerraren sutan Reinhardt-ek galdu zituen bi hatzak aipatzen ditu.
80ko hamarkadan atera zen taldearen lehen diskoa, 2008an: Lost in the 80's. Albumak Quebec eta atzerrian arrakasta handia izan zuen. 2009an, taldea Juno bi sarietarako izendatu zuten.
2019an, Valérie Amyot-ek taldea utzi zuen bere osasunean arreta jartzeko eta bakarkako proiektuak jarraitzeko. Rosalie Robergek hartu zuen orduan abeslariaren eginkizuna.

## Taldekideak

* Byron "Maiden" Mikaloff : Ahotsa eta gitarra.
* Alex Morrissette : koroak eta kontrabaxo.
* Rosalie Roberge : Ahotsa.
* François Rioux : Gitarra.

## Diskografia

* 2008: Lost in the 80's
* 2009: Rendez-vous rose
* 2010: Gypsy Kameleon
* 2011: La Marquise
* 2014: Wonders of the World
* 2016: Christmas Caravan
* 2017: Coconut Christmas
* 2018: Worldwide Christmas
* 2020: VS.

## Ikus, gainera

* Django Reinhardt

## Kanpo estekak

* (Frantsesez):Taldearen webgune ofiziala.
* Datuak: Q3521661
* Multimedia: The Lost Fingers / Q3521661
# The Lost Flowers of Alice Hart

The Lost Flowers of Alice Hart telebistako sail dramatiko bat da, Amazon Studiosek ekoitzia. Sigourney Weaver Weaver du protagonista, eta ekoizle gisa ere parte zuen telesailean. Holly Ringland idazle australiarraren izen bereko eleberrrian oinarritzen da, eta Sarah Lambert showrunnerrak egokitu du pantailarako. Zazpi kapituluak Glendyn Ivinek zuzendu zituen, eta 2023ko abuztuaren 4tik aurrera esttreinatu ziren.

## Sinopsia

Oharra: Atal honek istorio osoa edo amaiera argitzen du.
Neska gazte bat, Alice Hart, familia ingurune oso toxikoan ari da hazten Australian. Sute batean gurasoak hilko zaizkio sute eta ondoren amonarekin jarriko da bizitzen, abusuen biktima diren emakumeen babes-etxe batean hain zuzen. Baina iraganeko sekretuak argitu beharko dira etorkizunean, eta babes-etxean ere sekretu gehiago ere badagoela ikasi beharko du Alicek.

## Protagonistak

* Sigourney Weaver: June Hart
* Alycia Debnam-Carey, Alice Hart nagusia.
* Alyla Browne, Alice Hart haurra.
* Asher Keddie: Sally
* Leah Purcell, Twig bezala
* Frankie Adams; Candy
* Alexander England, John
* Charlie Vickers, Clem Hart.
* Tilda Cobham-Hervey: Agnes Hart,
* Sebastián Zurita, Dylan
* Shareena Clanton, Ruby

## Erreferentziak

* ↑ (Ingelesez) Fienberg, Daniel. (2023-08-03). «‘The Lost Flowers of Alice Hart’ Review: Sigourney Weaver in Amazon’s Pretty but Padded Trauma Drama» The Hollywood Reporter (Noiz kontsultatua: 2023-10-20).
* ↑ (Ingelesez) «The Lost Flowers of Alice Hart» Holly Ringland (Noiz kontsultatua: 2023-10-20).

## Kanpo estekak

* Datuak: Q115517911